

მებაღე

**პროფესიული სტანდარტი**

**სსიპ** – **განათლების ხარისხის განვითარების ეროვნული ცენტრი**

**2016 წელი**

1. **პროფესიის დასახელება (ქართულად):** მებაღე
2. **პროფესიის დასახელება (ინგლისურად):** Gardener
3. **პროფესიული სტანდარტის კოდი:** 010165
4. **პროფესიული სტანდარტის სარეგისტრაციო ნომერი:**
5. **პროფესიული სტანდარტის შესაბამისი კოდი „დასაქმების საერთაშორისო სტანდარტული კლასიფიკატორის“ (ISCO-08) მიხედვით –** 6113
6. **პროფესიის აღწერა:**

მებაღე ამრავლებს და უვლის დეკორატიულ მცენარეებს, განსაზღვრავს და ასრულებს სეზონურ სამუშაოებს დეკორატიულ ბაღში, ახორციელებს ბაღის დიზაინერის მიერ შემქნილ პროექტს, ზედამხედველობას უწევს სამებაღეო საქმიანობაში მიმდინარე პროცესებს და იღებს გარკვეულ პასუხისმგებლობას კონკრეტული საქმიანობის შეფასებასა და გაუმჯობესებაზე.

მებაღე პროგნოზირებად, მაგრამ ცვალებად სამუშაო გარემოში ინსტრუქციების მეშვეობით ახორციელებს თვითმენეჯმენტს. მართავს საკუთარ და მასზე დაქვემდებარებულ პირთა საქმიანობას.

1. **სამუშაო გარემო და დასაქმების შესაძლებლობები:**

მებაღეს სამუშაოს შესრულება უწევს ღია ცის ქვეშ, სხვადასხვა კლიმატურ პირობებში.

მებაღის დასაქმების შესაძლებლობებია:

* დეკორატიული მცენარეების სანერგე;
* პარკები, სკვერები, ბაღები;
* ბოტანიკური ბაღი;
* კერძო სექტორი;
* ქალაქის გამწვანებისა და კეთილმოწყობის სამსახური;
* დახურული გრუნტი, სასათბურე მეურნეობა;
* ინდივიდუალური საწარმო.

1. **აუცილებელი პროფესიული მოთხოვნები:**

კანონმდებლობით არ არის დადგენილი.

1. **კვალიფიკაციის დონე ევროპულ კვალიფიკაციათა ჩარჩოს მიხედვით:**

მეოთხე

1. **პროფესიული მოვალეობები და ამოცანები:**

|  |  |  |
| --- | --- | --- |
| **№** | **პროფესიული მოვალეობა** | **პროფესიული ამოცანა** |
| **1.** | **აგროტექნიკური ღონისძიებების გატარება** | * 1. ამზადებს ნიადაგს დეკორატიულ მცენარეებისთვის   2. რგავს დეკორატიულ მცენარეებს   3. რწყავს დეკორატიულ მცენარეებს   4. სხლავს და ფორმირებას უკეთებს დეკორატიულ ხეებს, ბუჩქებს (ვარდებს, ხვიარებს), ცოცხალ ღობეს   5. ახორციელებს მცენარეთა დამატებით კვებას   6. აკვირდება მცენარეს განვითარების ყველა ეტაპზე   7. ასრულებს სეზონურ სამუშაოებს ბაღში |
| **2.** | **დეკორატიულ მცენარეთა გამრავლება** | * 1. ამრავლებს დეკორატიულ მცენარეეებს გენერაციული გზით   2. ამრავლებს დეკორატიულ მცენარეებს ვეგეტატიუტი გზით   3. ამრავლებს დეკორატიულ მცენარეებს ქსენოვეგეტატიური გზით (ამყნობს) |
| **3.** | **გარემოს შეფასება** | * 1. აფასებს გარემოს გეოგრაფიული მდებარეობის მიხედვით   2. ითვალისწინებს ეკოლოგიურ და კლიმატურ პირობებს   3. ითვალისწინებს ვერტიკალურ ზონალობასა და ექსპოზიციას   4. განსაზღვრავს ნიადაგს სტრუქტურისა და შემადგენლობის მიხედვით   5. ითვალისწინებს გარემოს ურბანულ სურათს |
| **4.** | **მცენარეთა დაცვა** | * 1. სვამს დიაგნოზს   2. დიაგნოზის საფუძველზე გეგმავს შესაბამის ღონისძიებებს   3. ატარებს დიაგნოზის შესაბამის ღონისძიებებს   4. იყენებს მცენარეთა დაცვის შესაბამის ტექნიკას   5. იცავს უსაფრთხოების ნორმებს მცენარეთა დაცვისას |
| **5.** | **ბაღის მხატვრული ელემენტების მოწყობა** | * 1. აწყობს გაზონს   2. აწყობს ყვავილნარებს   3. აწყობს ალპინარიუმსა და როკარიუმს   4. აწყობს ცოცხალ ღობეებს   5. ახორციელებს ვერტიკალურ გამწვანებას |
| **6.** | **ბაღის საინჟინრო ელემენტების მშენებლობა** | * 1. კვალავს ბაღის ელემენტებს პროექტის მიხედვით   2. ამონტაჟებს მარტივ სარწყავ სისტემებს   3. აკეთებს მარტივ ბილიკებს, საყრდენ კედლებს, ღობეებს, ტერასებს   4. აწყობს მცირე არქიტექტურულ ფორმებს და წყლის სარკეებს |
| **7.** | **სამუშაოს ორგანიზება** | * 1. გეგმავს შესასრულებელ სამუშაოს   2. სამუშაოს შესასრულებლად იყენებს შესაბამის პერსონალს   3. აკონტროლებს სამუშაოს ხარისხს   4. აღმოფხვრის წუნსა და დეფექტებს   5. უზრუნველყოფს მცენარეთა ტრანსპორტირებას |
| **8.** | **უსაფრთხოების ნორმების დაცვა** | * 1. უზრუნველყოფს საბაღე ტექნიკისა და ინსტრუმენტების გამართულობასა და უსაფრთხოებას   2. უზრუნველყოფს მცენარეთა დაცვის საშუალებებისა და სასუქის უსაფრთხოდ გამოყენებას   3. იცავს მცენარეთა დაცვის საშუალებების, სამუშაო იარაღისა და აალებადი ნივთიერებების შენახვის ნორმებს   4. იცავს უსაფრთხოების ნორმებს ტოქსიკურ მცენარეებთან ურთიერთობისას   5. იცავს სანიტარულ ნორმებს |
| **9.** | **პროფესიული განვითარებისათვის ზრუნვა** | * 1. აფასებს საკუთარ კომპეტენციას, ცოდნასა და უნარებს   2. გეგმავს პროფესიულ განვითარებას   3. ეცნობა პროფესიულ სიახლეებს   4. ერთვება პროფესიული განვითარების ღონისძიებებში |

**11. პიროვნული თვისებები:**

* პუნქტუალური
* ორგანიზებული
* პასუხისმგებლობიანი

**12. სამუშაო იარაღი, დანადგარები, მასალები:**

**სამუშაო იარაღი:** ბარი, თოხი, ნიჩაბი, ფიწალი, ხელის ფიწალი **–** გამაფხვიერებელი, ჩვეულებრივი ფოცხი, მარაოსებური ფოცხი, ფარცხი, კულტივატორი, მებაღის დანა, საოკულირებო დანა, დანა გაპობით მყნობისათვის, სასხლავი დანა, სალესავი, სალესავი ქვა, ბაღის მაკრატელი, ბაღის ხერხი, ხელის ხერხი, მაკრატელი, აერატორი, მიწის შემოსაყრელი, ცელი, ნამგალი, ტრიმერი (ბალახის საკრეჭი მოწყობილობა), მტვერსასრუტი, ბაღის ურიკა, საჰაერო ბაღის საჰაერო მაკრატელი, ბორდიურის მაკრატელი, ელექტროხერხი.

**ინვენტარი (დანადგარები):** სხვადასხვა ზომის ქოთანი და კონტეინერი, ორგანული მასალისაგან დამზადებული ქოთნები, ხის ყუთი, ქვესადგამი, კასეტები (მოდულები), ბაღის მალამო, კიბე, თოკი, კარკასი, სატყუარა მწერებისათვის, რაფია, თარაზო, პალოები, ორთითა, სატკეპნი დაფა, სხვადასხვა ზომის ბადიანი სარწყავი, ბლოკნოტი, ფანქარი, სპირტი, ეტიკეტები, საცერი, კონუსები, სარგავი დაფა, ლანცეტი, დასანამი, ტაიმერი, ტენიანობის განმსაზღვრავი, ტენიანობის ელექტრონული საზომი, მოსარწყავი ავტომატი, წყლის ტემპერატურის რეგულატორი, ნისლის წარმომქმნელი, წვეთოვანი მოწყობილობა, ტუმბო, რეზინის მილი, ნასვრეტებიანი მილი, წყლის პისტოლეტი, შესასხურებელი, ხელით სატარებელი სასხურებელი, ბაღის ზურგსაკიდი სასხურებელი, საზომი რულეტი, სარწყავი, სპეცფორმა, ინდივიდუალური დაცვის საშუალებები.

**მასალა:** მცენარეები, მიწა, ქვიშა, ნაკელი, კორდის მიწა, ნეშომპალა, პერლიტი, ზრდის სტიმულატორები, თესლი, ხრეში, ღორღი, მულჩა, ტორფი, კერამზიტი.

**13.პროფესიის სამომავლო ტენდენციები:**

* ახალი ტექნოლოგიების დანერგვა
* ინოვაციების დანერგვა

**14.პროფესიული ცოდნა და უნარები:**

|  |  |  |  |
| --- | --- | --- | --- |
| **№** | **მოვალეობა** | **პროფესიული ცოდნა** | **პროფესიული უნარები** |
| **1.** | **აგროტექნიკური ღონისძიებების გატარება** | * იცის ნიადაგის ტიპები, ნიადაგის სინჯის აღების წესი, შესაბამისი ტექნიკისა და სამუშაო იარაღის დანიშნულება * იცის ნიადაგის ნაზავის მომზადების წესი მცენარეთა მოთხოვნის გათვალისწინებით * იცის ღია და დახურული გრუნტისა და წყლის მცენარეების დარგვის სპეციფიკა * იცის რწყვის ნორმები, მორწყვის ტიპები, თანამედროვე ტექნიკა და მეთოდები * იცის დაკვირვების დღიურის წარმოების წესი * იცის კონკრეტულ მცენარეთა ბიოეკოლოგია, ფიზიოლოგია და ეკოლოგია * იცის მინერალური კვების ნორმები, კვების ტიპები * იცის სარეველა მცენარეები * იცის ბოტანიკა, მცენარეთა სისტემატიკა და მცენარეთა ბინარული ნომენკლატურა * იცის მცენარეთა კლასიფიკაცია სასიცოცხლო ფორმების მიხედვით * იცის დეკორატიული ხეების, ბუჩქების, ბალახოვანი მცენარეების კლასიფიკაცია * იცის საორანჟერეო მცენარეთა ასორტიმენტი და მათი თავისებურებები * იცის მცენარეთა ყვავილობისა და სეზონური ეფექტურობის ვადები * იცის გასხვლის ტიპები * იცის სხვლის ვადები * იცის გასხვლისათვის საჭირო იარაღი და ინვენტარის ჩამონათვალი * იცის წიწვოვანი, ფოთლოვანი და მარადმწვანე ფოთლოვანი ხეებისა და ბუჩქების (ვარდების, ხვიარების) გასხვლისა და ფორმირების წესები * იცის მებაღის კალენდრის ფორმა (შემუშავების წესი) და სამუშაოს გაწერის წესი კალენდრის მიხედვით * იცის ნიადაგის გაფხვიერებისათვის საჭირო იარაღი და ტექნიკა * იცის კომპოსტის დამზადების წესი * იცის სეზონური სამუშაოების ჩამონათვალი და მათი ჩატარების მნიშვნელობა | * შეუძლია ნიადაგის სინჯის აღება ანალიზისთვის * შეუძლია ნიადაგის დასამუშავებელი სამუშაო იარაღისა და ტექნიკის გამოყენება * შეუძლია ნიადაგის ნაზავის მომზადება მცენარეთა მოთხოვნის გათვალისწინებით * შეუძლია ღია და დახურული გრუნტის მცენარეების, წყლის მცენარეების დარგვა მათი მოთხოვნების გათვალისწინებით * შეუძლია მორწყვა   მორწყვის ნორმების გათვალისწინებით და თანამედროვე ტექნოლოგიების გამოყენებით   * შეუძლია შესაბამისი რწყვის ტიპის შერჩევა * შეუძლია დაკვირვების დღიურის წარმოება აგროტექნიკური ღონისძიებების გატარების შესახებ * შეუძლია მცენარის ახალ საარსებო გარემოსთან ადაპტაციის ხარისხის შეფასება, მცენარის ფენოლოგიურ ფაზებზე დაკვირვება და მათი აღრიცხვა * შეუძლია ორგანული და მინერალური კვების ნორმების განსაზღვრა * შეუძლია საჭირო ინვენტარის გამოყენება აგროტექნიკური ღონისძიებების გატარებისას * შეუძლია გამარგვლა, ნიადაგის კულტივირება * შეუძლია მცენარეთა სასიცოცხლო ფორმების მიხედვით კლასიფიკაციის საფუძველზე შესაბამისი აგროტექნიკური ღონისძიებების განსაზღვრა და მათი გატარება * შეუძლია სხვლის ვადების განსაზღვრა * შეუძლია გასხვლის ტიპის შერჩევა მცენარის მოთხოვნიდან გამომდინარე * შეუძლია გასხვლისათვის საჭირო იარაღის განსაზღვრა და გამოყენება * შეუძლია წიწვოვანი, ფოთლოვანი და მარადმწვანე ფოთლოვანი ხეებისა და ბუჩქების, (სხვადასხვა ჯგუფის ვარდის, ხვიარა მცენარეების) გასხვლა-ფორმირება * შეუძლია კალენდრის ფორმის შემუშავება, სამუშაოს კალენდრის მიხედვით გაწერა და შესრულებული სამუშაოს დაფიქსირება * შეუძლია ტერიტორიის გასუფთავება ნარჩენებისაგან და სარეველა მცენარეებისგან * შეუძლია კომპოსტის მომზადება * შეუძლია ნიადაგის გაფხვიერება შესაბამისი იარაღითა და ტექნიკით * შეუძლია მცენარეებისათვის საჭირო სეზონური სამუშაოების განსაზღვრა |
| **2.** | **დეკორატიულ მცენარეთა გამრავლება** | * იცის მორფოლოგია და მცენარეთა კლასიფიკაცია * იცის მცენარეთა გამრავლების ვადები * იცის გენერაციული გამრავლებისათვის საჭირო ინვენტარის ჩამონათვალი * იცის გასამრავლებელი მასალის შერჩევის წესი * იცის ჩანაწერების წარმოების წესი * იცის გასამრავლებლად ვარგისი თესლის მახასიათებლები * იცის თესლის მომზადების წესი * იცის თესვისთვის საჭირო ინვენტარის ჩამონათვალი * იცის თესვის შემდგომი მორწყვის ნორმა * იცის ტემპერატურის, აერაციისა და განათების რეჟიმები * იცის გადარგვისათვის საჭირო ინვენტარის შერჩევის წესი და მცენარეების გასაკაჟებელი პერიოდი და პირობები * იცის ვეგეტატიური გამრავლებისათვის საჭირო ინვენტარისა და მასალების ჩამონათვალი * იცის ზრდის სტიმულატორები და მათი გამოყენების ნორმები * იცის სამუშაო იარაღისა და ჭურჭლის გასუთავების მეთოდები * იცის კალმის დაფესვიანების და ეტიკეტირების წესები * იცის სარგავი სუბსტრატის მომზადების წესი დაყოფილი მცენარეებისათვის * იცის საძირე ნერგის მყნობისათვის მომზადების წესი * იცის მყნობის ვადები კონკრეტული მცენარისათვის და სამყნობი მასალის შენახვისათვის საჭირო პირობები * იცის სამყნობი იარაღების და დამხმარე საშუალებების ჩამონათვალი * იცის სამყნობი იარაღის გასუფთავების წესი * იცის ნამყენის მოვლის წესები | * შეუძლია მცენარეთა გამრავლების ვადების განსაზღვრა * შეუძლია საჭირო ინვენტარის შერჩევა და გამოყენება მცენარეთა გენერაციული გამრავლების დროს * შეუძლია გასამრავლებელი მასალის შერჩევა * ჩანაწერების წარმოება და გასამრავლებლად ვარგისი თესლის შერჩევა, მოგროვება, დახარისხება * შეუძლია ეტიკეტის გაკეთება, თესლის მომზადება, თესლის დათესვა და დათესვის შემდგომი მორწყვის ნორმის განსაზღვრა * შეუძლია სათანადო ტემპერატურული, აერაციის, განათებისა და ტენიანობის რეჟიმების განსაზღვრა * შეუძლია ნათესარის დაჯგუთვა, ჩითილისათვის პირობების შექმნა და წაჩქმეტის ჩატარება * შეუძლია ჩითილის გადარგვა დიდ ჭურჭელში და   მცენარეებისათვის გასაკაჟებელი პერიოდის შერჩევა, პირობების შექმნა   * შეუძლია ვეგეტატიური გამრავლებისათვის საჭირო ინვენტარისა და სამუშაო იარაღის შერჩევა და გამოყენება * შეუძლია გასამრავლებელი მასალის შერჩევა, საკალმე მასალის აღება და კალმის აჭრა * შეუძლია სამუშაო იარაღისა და ჭურჭლის გასუფთავება * შეუძლია სხვადასხვა პრეპარატისა და ზრდის სტიმულატორების გამოყენება * შეუძლია ეტიკეტის გაკეთება * შეუძლია კალმის მოთავსება სათანადო ჭურჭელში * შეუძლია დაყოფილი მცენარეებისათვის სარგავი სუბსტრატის მომზადება * შეუძლია საძირე ნერგის გამოზრდა და მომზადება * შეუძლია მყნობის ვადების განსაზღვრა კონკრეტული მცენარისათვის * შეუძლია სამყნობი მასალის შესანახავი პირობების განსაზღვრა * შეუძლია სამყნობი იარაღისა და დამხმარე საშუალებების გამოყენება * შეუძლია სამყნობი იარაღის გასუფთავება * შეუძლია ნამყენის მოვლა |
| **3.** | **გარემოს შეფასება** | * იცის გეოგრაფიულ-ეკოლოგიური სარტყლები * იცის ექსპოზიციის განსაზღვრის მეთოდები * იცის ნალექების წლიური რაოდენობა * იცის ქარის მიმართულების განსაზღვრის წესი * იცის ჰაერის ფარდობითი ტენიანობის განსაზღვრის წესი * იცის კალენდრის წარმოების წესი * იცის GPS ნავიგატორის გამოყენების წესი * იცის ვერტიკალური ზონები და მცენარეთა განაშენიანების ვერტიკალური ზონალობები * იცის ნიადაგის სტრუქტურის განსაზღვრის ჭრილის მეთოდი * იცის სინჯის აღების წესი * იცის ანთროპოგენური ფაქტორის გავლენის შესახებ | * შეუძლია ექსპოზიციის განსაზღვრა სხვადასხვა მეთოდებით * გეოგრაფიულ-ეკოლოგიური პირობების, ნალექების წლიური რაოდენობის, ქარის მიმართულების, ჰაერის ფარდობითი ტენიანობის განსაზღვრა * შეუძლია კალენდრის წარმოება * შეუძლია ზღვის დონიდან სიმაღლის განსაზღვრა * შეუძლია GPS ნავიგატორის გამოყენება * შეუძლია ზონალობის განსაზღვრა ფიტოცენოზების მიხედვით * შეუძლია ჭრილის მეთოდით ნიადაგის სტრუქტურის განსაზღვრა * შეუძლია სინჯის აღება * შეუძლია ანალიზის წაკითხვა * შეუძლია განაშენიანების სიმჭიდროვის განსაზღვრა * შეუძლია ანთროპოგენური ფაქტორის გათვალისწინება |
| **4.** | **მცენარეთა დაცვა** | * იცის მცენარეთა დაავადებები და ვიზუალური დათვალიერებით მცენარის მდგომარეობის შეფასების ხერხები * იცის საჭიროების შემთხვევაში ლაბორატორიული ანალიზითა და სპეციალისტისაგან კონსულტაციის მიღების გზები * იცის ღონისძიებებისათვის საჭირო რესურსები * იცის დაავადებების გამომწვევი მიზეზები * იცის საჭირო ქიმიური და ბიოლოგიური შესაწამლავი პრეპარატები * იცის კანონმდებლობით დაშვებული პრეპარატების ჩამონათვალი * იცის ვადაგასული ან გამოსაყენებლად უვარგისი ქიმიკატების უტილიზაციის წესები | * შეუძლია მცენარეთა ვიზუალური დათვალიერებით დიაგნოსტირება * შეუძლია საჭიროების შემთხვევაში მასალის გაგზავნა ანალიზის ჩასატარებლად და კვალიფიციური სპეციალისტისაგან კონსულტაციის მიღება * შეუძლია ღონისძიებებისათვის საჭირო რესურსების განსაზღვრა და ღონისძიებების დაგეგმვა მცენარეთა განვითარების ფაზების გათვალისწინებით * შეუძლია ქიმიური და ბიოლოგიური პრეპარატების გამოყენებით გეგმური და პროფილაქტიკური წამლობის ჩატარება * შეუძლია აგროტექნიკური ღონისძიებების გატარება საჭირო ინვენტარისა და პრეპარატების შერჩევიტა და საჭირო სამუშაო იარაღის გამოყენებით მცენარეთა დაცვის დროს * შეუძლია კანონმდებლობის გათვალისწინება პრეპარატების გამოყენებისას * შეუძლია პირადი და გარემოს უსაფრთხოების დაცვა პროცედურების ჩატარებისას |
| **5.** | **ბაღის მხატვრული ელემენტების მოწყობა** | * იცის გაზონის ტიპები და მათი ფუნქციები * იცის საგაზონე მცენარეები * იცის ერთწლოვანი და მრავალწლოვანი ყვავილოვანი მცენარეები * იცის ხატვისა და ჩანახატების გაკეთების ტექნიკა * იცის ყვავილოვანი მცენარეების პროექტის მიხედვით დარგვის წესი * იცის მწვანე მშენებლობისათვის საჭირო იარაღის და ტექნიკის ჩამონათვალი * იცის ყვავილნარის მოწყობის შემდგომი აგროტექნიკური ღონისძიებები * იცის ალპინარიუმისა და როკარიუმის რაობა * იცის ალპინარიუმისა და როკარიუმის მცენარეები * იცის ცოცხალი ღობის რაობა * იცის ცოცხალი ღობისათვის საჭირო მცენარეები * იცის აგროტექნიკური ღონისძიებები * იცის ვერტიკალური გამწვანების მნიშვნელობა * იცის ვერტიკალურ გამწვანებაში გამოყენებული მცენარეები * იცის ვერტიკალურ გამწვანებაში გამოყენებული მცენარეებისათვის საჭირო ადგილის მომზადების წესი * იცის წყლის სარკეების ტიპები და მათი მოწყობის თავისებურებები | * შეუძლია ნიადაგის მომზადება გაზონის დასათესად ან დასაგებად * შეუძლია საგაზონე თესლის დათესვა * შეუძლია გაზონის დაგება * შეუძლია პროექტის წაკითხვა * შეუძლია ხატვა და ჩანახატების გაკეთება * შეუძლია მცენარეების დარგვა პროექტის მიხედვით * შეუძლია სათანადო იარაღისა და ტექნიკის გამოყენება * შეუძლია ყვავილნარის მოწყობის შემდგომი აგროტექნიკური ღონისძიებების ჩატარება * შეუძლია ადგილის მომზადება ალპინარიუმისა და როკარიუმისათვის * შეუძლია რელიეფის შექმნა სათანადო იარაღითა და ტექნიკის გამოყენებით * შეუძლია ცოცხალი ღობისათვის საჭირო ადგილის მომზადება * შეუძლია ცოცხალი ღობისათვის საჭირო მცენარეების დარგვა პროექტის მიხედვით * შეუძლია ფორმირების სამუშაოს ჩატარება * შეუძლია სათანადო იარაღისა და ტექნიკის გამოყენებით აგროტექნიკური ღონისძიებების ჩატარება * შეუძლია ნიადაგისა და სარგავი ჭურჭლის მომზადება * შეუძლია მცენარეების გამოყენება შესაბამის სიტუაციაში მათი ყვავილობისა და სეზონური ეფექტურობის ვადების გათვალისწინებით * შეუძლია ორმოს ამოღება, ქვაბულის გაკეთება * შეუძლია წყლის სარკეების მოწყობა |
| **6.** | **ბაღის საინჟინრო ელემენტების მშენებლობა** | * იცის ხაზვის ტექნიკები * იცის აზომვის წესები * იცის საჭირო ინსტრუმენტების ჩამონათვალი * იცის მასშტაბი, ნახაზის წაკითხვის წესი, პროექტის მიხედვით ტერიტორიის დაკვალვის მეთოდი * იცის სარწყავი სისტემები * იცის საყრდენი კედლების ტიპები * იცის აშენების ტექნოლოგია * იცის გრუნტის მომზადების წესი, მასალა, დაგების ტექნოლოგია * იცის ბილიკების მოსაწყობად საჭირო იარაღი * იცის პროექტის წაკითხვის წესი * იცის ბაღის ტექნიკური ელემენტებისათვის საჭირო მასალის ჩამონათვალი * იცის გრუნტის ამოღების წესი | * შეუძლია ხაზვა * შეუძლია ნაკვეთის აზომვა * შეუძლია საჭირო ინსტრუმენტების გამოყენება * შეუძლია ნახაზის წაკითხვა * შეუძლია მასშტაბის განსაზღვრა და მისი გათვალისწინებით ტერიტორიის დაკვალვა * შეუძლია საჭირო სარწყავი სისტემის განსაზღვრა * შეუძლია სარწყავი სისტემის დამონტაჟება * შეუძლია საყრდენი კედლის აშენება სხვადასხვა ბუნებრივი მასალით * შეუძლია ტერასების მოწყობა * შეუძლია გრუნტის მომზადება ბილიკისათვის * შეუძლია ბილიკების მოსაწყობად საჭირო იარაღისა და ტექნიკის გამოყენება * შეუძლია პროექტის წაკითხვა * შეუძლია ბაღის საინჟინრო ელემენტებისათვის საჭირო მასალის გამოყენება * შეუძლია მცირე არქიტექტურული ფორმების მოწყობა |
| **7.** | **სამუშაოს ორგანიზება** | * იცის შესასრულებელი სამუშაოს ეტაპები * იცის სამუშაოს სპეციფიკა * იცის შესაბამისი რაოდენობის რესურსის გამოყენებისა და შესაბამისი კვალიფიკაციის პერსონალის შერჩევის მეთოდი * იცის შრომითი ხელშეკრულების შედგენის წესი * იცის ბაღის გაშენების არსებული სტანდარტი * იცის წუნის აღმოსაფხვრელად საჭირო ქმედებების გახორციელების წესები * იცის ზიანის აღრიცხვის წესი * იცის ინფორმაციის მოძიების გზები * იცის ხარჯთაღრიცხვისათვის საჭირო ინფორმაციის განსაზღვრის წესი * იცის ხარჯთაღრიცხვის ფორმის შევსების წესი * იცის ხარჯთაღრიცხვის შედგენის წესი | * შეუძლია შესასრულებელი სამუშაოს ეტაპების, საჭირო ადამიანური და მატერიალური რესურსების განსაზღვრა * შეუძლია მუშაობისათვის კომფორტული გარემოს შექმნა * შეუძლია სამუშაოს სპეციფიკის გათვალისწინება * შეუძლია შრომითი ხელშეკრულებით გათვალისწინებული პირობების შესრულება * შეუძლია საჭირო რესურსის რაოდენობის განსაზღვრა და სამუშაოსათვის შესაბამისი პერსონალის შერჩევა * შეუძლია რესურსის რაციონალურად გამოყენება * შეუძლია სტანდარტის მიხედვით ხარისხის გადამოწმება და ხარჯთაღრიცხვის წარმოება * შეუძლია მონიტორინგის ჩატარება, წუნის აღმოჩენა და დეფექტების აღმოსაფხვრელად საჭირო ღონისძიებების გატარება * შეუძლია ზემოხსენებული ქმედებებისათვის საჭირო რესურსების მოძიება და გამოყენება * შეუძლია მატერიალური ზიანის აღრიცხვა * შეუძლია მცენარეთა შეფუთვა ტრანსპორტირებისათვის, მცენარეების დაზიანების გარეშე დატვირთვა, სათანადო ტრანსპორტის შერჩევა და დატვირთვა – ტრანპორტირების პროცესის კონტროლი * შეუძლია ხარჯთაღრიცხვისათვის საჭირო ინფორმაციის განსაზღვრა, ხარჯთაღრიცხვის წარმოება და ხარჯთაღიცხვის მომხმარებლისათვის სათანადო ფორმით მიწოდება |
| **8.** | **უსაფრთხოების ნორმების დაცვა** | * იცის სამუშაო იარაღისა და ტექნიკის გამოყენების უსაფრთხოების წესები * იცის სამუშაო იარაღისა და ტექნიკის ექსპლუატაციის შემდგომი მოვლის წესი * იცის პრეპარატების უსაფრთხოდ გამოყენების წესები * იცის მცენარეთა დაცვის საშუალებებისა და აალებადი ნივთიერებების შესანახავად საჭირო პირობები * იცის ტოქსიკურ მცენარეებთან ურთიერთობით გამოწვეული უარყოფითი შედეგები * იცის დაზიანების შემდგომი ქმედებების ჩატარების წესები * იცის ტოქსიკური მცენარის დარგვის ადგილის განსაზღვრის ხერხები * იცის ხელის დამუშავების წესები * იცის სამუშაო ადგილის, სამუშაო იარაღისა და ინვენტარის მოწესრიგების წესი | * შეუძლია სამუშაო იარაღისა და ტექნიკის უსაფრთხოების წესების დაცვით გამოყენება * შეუძლია სამუშაო იარაღის დახარისხება * შეუძლია სამუშაო იარაღის ექსპლუატაციის შემდგომი მოვლა * შეუძლია სპეც. ფორმის გამოყენება * შეუძლია ინსტრუქციის დაცვა * შეუძლია მცენარეთა დაცვის საშუალებებისა და აალებადი ნივთიერებების შესანახავი ადგილის უზრუნველყოფა * შეუძლია მცენარეთა დაცვის საშუალებების ჰერმეტულად შეფუთვა * შეუძლია ტოქსიკურ მცენარეებთან ურთიერთობით გამოწვეულ შედეგებთან გამკლავება * შეუძლია ტოქსიკურ მცენარეებთან გამოყენებული სამუშაო იარაღის დამუშავება * შეუძლია ტოქსიკური მცენარის დარგვის დროს ადგილის ფუნქციის გათვალისწინება * შეუძლია პირადი ჰიგიენის მოწესრიგება * შეუძლია სამუშაო ადგილის, სამუშაო იარაღისა და ინვენტარის მოწესრიგება |
| **9.** | **პროფესიული განვითარებისათვის ზრუნვა** | * იცის პროფესიული გამოცდილების გაზიარების მნიშვნელობა და დანიშნულება * იცის ელექტრონული საძიებო სისტემები * იცის პროფესიული განვითარებისა და კარიერული ზრდის ეტაპები, მიმართულებები და შესაძლებლობები (რესურსები/ცენტრები/ ასოციაციები/ დისტანციური სწავლების გზები) * იცის პროფესიული კონფერენციების, მასტერკლასების, სემინარებისა და ტრენინგების მნიშვნელობა პროფესიული განვითარებისათვის | * შეუძლია მოპოვებული ინფორმაციის გაანალიზება, შეფასება, სინთეზი * შეუძლია პროფესიულ ტრენინგზე, კონფერენციაზე, მასტერკლასზე, სემინარზე მიღებული ინფორმაციის გაანალიზება და პრაქტიკულად განხორციელება * შეუძლია ინფორმაციის დამოუკიდებლად მოპოვება თანამედროვე ტექნოლოგიების გამოყენებით * შეუძლია ახალი და არსებული ტექნიკის მახასიათებლებისა და შესაძლებლობების უპირატესობის დადგენა |

**15. სტანდარტის მოქმედების ვადა:** 3წელი.

**16. პროფესიული სტანდარტის შემმუშავებელი სამუშაო ჯგუფის წევრები:**

|  |  |  |
| --- | --- | --- |
| **№** | **სახელი, გვარი** | **ორგანიზაცია, პოზიცია** |
| **1** | **ჟუჟუნა ავალიშვილი** | საქართველოს ეროვნული ბოტანიკური ბაღი, მებაღე (აგრონომი) |
| **2** | **მარიამ ზედგინიძე** | „გრინგარდენ ჯორჯია“, აგრონომ-კონსულტანტი |
| **3** | **მარინა სიხარულიძე** | საქართველოს საპატრიარქოს დეკორატიული მებაღეობის საზოგადოებრივი კოლეჯი, პრაქტიკოსი მებაღე |
| **4** | **ნინო კერესელიძე** | შპს „არკადია ჯგუფი“, მებაღე |
| **5** | **ზურაბ შევარდნაძე** | შპს „გარდენია“, დირექტორი |
| **6** | **ნანა ხუსკივაძე** | შპს „გრინსერვისი“, მებაღე |
| **7** | **ნინო შენგელია** | შპს „ორქიდეა და ბამბუკი“, ლანდშაფტის დიზაინერი |
| **8** | **ირმა ირემაძე** | საბაღე ცენტრი „ევროეზო“, დირექტორი |
| **9** | **იოსებ გელაშვილი** | მთაწმინდის პარკი, მებაღე |
| **10** | **ქეთევან გელაშვილი** | სსიპ - განათლების ხარისხის განვითარების ეროვნული ცენტრი, ექსპერტ-ფასილიტატორი |
| **11** | **ნინო ბალანჩივაძე** | სსიპ - განათლების ხარისხის განვითარების ეროვნული ცენტრი, ექსპერტ-ფასილიტატორი |

**პროფესიის დასახელება:** მებაღე

**შეფასების სტანდარტი**

**ნაწილი 1. ზოგადი ინფორმაცია**

შეფასების სტანდარტი გამოიყენება ფორმალური განათლების ან/და არაფორმალური განათლების ფარგლებში შეძენილი კომპეტენციების, ცოდნისა და უნარების აღიარების მიზნით.

შეფასების სტანდარტი განსაზღვრავს პროფესიულ სტანდარტში ასახული კომპეტენციების, ცოდნისა და უნარების შეფასების ან/და დადასტურების აუცილებელ პირობებს:

1. შესაფასებელ კომპეტენციებს, რომლებიც გამოხატულია პროფესიული მოვალეობებს და ამოცანებში;

2. შესაფასებელი კომპეტენციების შეფასების კრიტერიუმებს, რომელიც ასახავს აუცილებელ პროფესიულ ცოდნას და უნარებს;

3. შესაფასებელი კომპეტენციების დადასტურების შესაძლებლობებს;

4. გამოცდის პროცესს და კომპონენტებს.

**ნაწილი 2. შესაფასებელი კომპეტენციები და**  **შეფასების კრიტერიუმები**

| **პროფესიული მოვალეობა** | **პროფესიული ამოცანა** | **შეფასების კრიტერიუმები** | **კომპეტენციების პარამეტრების ფარგლები** |
| --- | --- | --- | --- |
| **1.აგროტექნიკური ღონისძიებების გატარება** | * 1. ამზადებს ნიადაგს დეკორატიულ მცენარეებისთვის მათი თავისებურებების გათვალისწინებით | 1.1.1. სწორად ჩამოთვლის ნიადაგის ტიპებს  1.1.2. სწორად აღწერს ნიადაგის სინჯის აღების წესს  1.1.3. სათანადოდ შეისწავლის ნიადაგს  1.1.4. სწორად ამზადებს შესაბამისი სტრუქტურისა და შემადგენლობის ნიადაგს  1.1.5. დავალების შესაბამისად იყენებს ტექნიკასა და იარაღებს ნიადაგის დასამუშავებლად |  |
| * 1. რგავს დეკორატიულ მცენარეებს მათი თავისებურებების გათვალისწინებით | 1.2.1 . სწორად აღწერს ღია და დახურული გრუნტის მცენარეების დარგვის სპეციფიკას  1.2.2. პარამეტრების, ნიადაგის, განათებისა და ტემპერატურული რეჟიმებისადმი მოთხოვნების გათვალისწინებით რგავს დახურული გრუნტის  მცენარეებს  1.2.3. პარამეტრების, ნიადაგისა და განათების რეჟიმებისადმი მოთხოვნების გათვალისწინებით რგავს ღია გრუნტის მცენარეებს  1.2.4. წყლის მცენარეების დარგვისას ზუსტად ითვალისწინებს მათ პარამეტრებს, ნიადაგის, განათებისა და ტემპერატურული რეჟიმებისადმი მოთხოვნებს  1.2.5. სწორად იყენებს დარგვისთვის სათანადო იარაღებსა და ტექნიკას |  |
| * 1. რწყავს დეკორატიულ მცენარეებს მათი თავისებურებების გათვალისწინებით | 1. 3.1. სწორად აღწერს რწყვის ნორმის მნიშვნელობას  1.3.2. სწორად აღწერს მორწყვის ტიპებს  1.3.3. მორწყვისას შესაბამისად ითვალისწინებს კლიმატურ ზონალობას  1.3.4. მორწყვისას ზუსტად იცავს რწყვის ნორმებს  1.3.5. ნიადაგის სტრუქტურის, შემადგენლობის, დრენაჟის და რელიეფის თავისებურების გათვალისწინებით რწყავს ნიადაგს  1.3.6. რწყვისას იყენებს ობიექტის ან მცენარისთვის შესაბამის თანამედროვე ტექნოლოგიებს  1.3.7. წყლის ტიპის გათვალისწინებით რწყავს კულტურას  1.3.8. დავალების შესაბამისად იყენებს რწყვის ტიპს |  |
|  | * 1. სხლავს და ფორმირებას უკეთებს დეკორატიულ ხეებს, ბუჩქებს (ვარდებს, ხვიარებს), ცოცხალ ღობეს | 1.4.1. სწორად ჩამოთვლის დეკორატიული მცენარეების გასხვლის ტიპებს  1.4. 2. სწორად აღწერს დეკორატიული მცენარეების სხვლა–ფორმირების წესებს  1.4. 3. სწორად არჩევს სასხლავ იარაღებს, ტექნიკასა და ინვენტარს  1.4.4. უსაფრთხოების წესების დაცვით ახორციელებს დეკორატიული მცენარეების სხვლა–ფორმირებას |  |
|  | * 1. ახორციელებს მცენარეთა დამატებით კვებას | 1.5.1. სწორად აღწერს კვების ტიპებს  1.5.2. სწორად ჩამოთვლის მინერალური და ორგანული კვების საშუალებებს და ნორმებს  1.5.3. კულტურის მოთხოვნილების გათვალისწინებით ადგენს ორგანული კვების ნორმებს  1.5.4. კულტურის მოთხოვნილებებიდან გამომდინარე ადგენს მინერალური კვების ნორმებს  1.5.5. სწორად ადგენს დამატებითი კვების ტიპს ფესვით და ფესვგარეშე  1.5.6. სწორად იყენებს ინვენტარს მცენარეთა დამატებითი კვებისას  1.5.7. სწორად აკეთებს ჩანაწერებს მცენარეთა დამატებითი კვების შესახებ |  |
|  | * 1. აკვირდება მცენარეს განვითარების ყველა ეტაპზე | 1.6.1. სწორად აღწერს მცენარეთა ფენოლოგიის ფაზებს  1.6.2. სწორად აღწერს კონკრეტული მცენარის ბიოეკოლოგიას, ფიზიოლოგიასა და ეკოლოგიას  1. 6.3. სწორად აფიქსირებს ზრდის ტემპებს  1.6.4. ზუსტად აღრიცხავს ფენოლოგიურ ფაზებს  1.6.5. სწორად აფასებს ახალ საარსებო გარემოსთან მცენარეთა ადაპტაციის ხარისხს  1.6.6. სწორად აწრმოებს დაკვირვებების დღიურს, ჩანაწერების ჟურნალის |  |
|  | * 1. ასრულებს სეზონურ სამუშაოებს ბაღში | 1.7.1. სწორად აღწერს ბაღში შესასრულებელ სეზონურ სამუშაოებს  1.7.2. კლიმატური პირობების გათვალისწინებით გეგმავს სეზონური სამუშაოების თანმიმდევრობას  1.7.3. დავალების შესაბამისად ასრულებს სეზონურ სამუშაოებს  1.7.4. დავალების შესაბამისად ირჩევს სამუშაო ინვენტარს, ტექნიკას და აწესრიგებს სამუშაო ადგილს |  |
| **2.** **დეკორატიულ მცენარეთა გამრავლება** | * 1. ამრავლებს დეკორატიულ მცენარეეებს გენერაციული გზით | 2.1.1. სწორად აღწერს გენერაციული გამრავლების არსს  2.1.2. უსაფრთხოების წესების დაცვით ახორციელებს თესლის მოგროვება–დახარისხება– შენახვის პროცედურებს  2.1.3. წესების დაცვით ამზადებს თესლს დასათესად  2.1.4. დავალების მიხედვით ახორციელებს თესვას  2.1.5. წესების დაცვით ჯგუთავს ნათესარს  2.1.6. წესების დაცვით უზრუნველყოფს მცენარის გაკაჟებას |  |
|  | * 1. ამრავლებს დეკორატიულ მცენარეებს ვეგეტატიური გზით | 2.2.1. სწორად აღწერს ვეგეტატიური გამრავლების არსს  2.2.2. სწორად აღწერს ზრდის სტიმულატორებს და მათი გამოყენების ნორმებს  2.2.3. სწორად აღწერს ინსტრუმენტების და ჭურჭლის სტერილიზაციის მეთოდებს  2.2.4. დავალების მიხედვით ამრავლებს ღეროს, ფესვსა და ფოთოლს კალმებით  2.2.5. სწორად ახორციელებს დაყოფით, ფესურებითა და ბოლქვებით გამრავლებას  2.2.6. წესების დაცვით ამზადებს ჭურჭელს, სუბსტრატს, პრეპარატებსა და ინვენტარს |  |
|  | * 1. ამრავლებს დეკორატიულ მცენარეებს ქსენოვეგეტატიური გზით (ამყნობს) | 3.1.1. სწორად აღწერს ქსენოვეგეტატიური გამრავლების არსს  3.1.2. სწორად არჩევს მყნობის მეთოდს  3.1.3. სწორად აღწერს საძირე ნერგის მომზადების წესს  3.1.4. წესების დაცვით ამზადებს სანამყენეს  3.1.5. წესების დაცვით ამყნობს მცენარეს  3.1.6. კლიმატური პირობების განთვალისწინებით ატარებს მყნობის პროცედურას  3.1.7. სწორად აღწერს ნამყენის მოვლის წესებს |  |
| **3.** **გარემოს შეფასება** | * 1. აფასებს გარემოს გეოგრაფიული მდებარეობის მიხედვით | * + 1. სათანადოდ აღწერს გეოგრაფიულ-ეკოლოგიურ სარტყელებს     2. სათანადოდ განსაზღვრავს ექსპოზიციას     3. სწორად განსაზღვრავს გარემოს გეოგრაფიულ-ეკოლოგიურ პირობებს |  |
|  | * 1. ითვალისწინებს ეკოლოგიურ და კლიმატურ პირობებს | * + 1. მკაფიოდ აღწერს ეკოლოგიურ და კლიმატურ პირობებს გარემოს დასახასიათებლად     2. გარემოს შეფასებისას ითვალისწინებს ნალექების წლიური რაოდენობას     3. გარემოს შეფასებისას სწორად ითვალისწინებს ქარის მიმართულებას     4. გარემოს შეფასებისას სწორად ითვალისწინებს ჰაერის ფარდობით ტენიანობას     5. სწორად ადგენს კლიმატურ კალენდარს |  |
|  | * 1. ითვალისწინებს ვერტიკალურ ზონალობასა და ექსპოზიციას | * + 1. სწორად განმარტავს GPS ნავიგატორის გამოყენების წესებს     2. სწორად აღწერს ვერტიკალურ ზონალობას     3. გარემოს შეფასებისას სწორად ადგენს ზღვის დონიდან სიმაღლეს მცენარეთა ასორტიმენტის შესარჩევად     4. დავალების შესაბამისად იყენებს GPS ნავიგატორს     5. სწორად ადგენს ზონალობას ფიტოცენოზების მიხედვით |  |
|  | * 1. განსაზღვრავს ნიადაგს სტრუქტურისა და შემადგენლობის მიხედვით | * + 1. სწორად აღწერს ნიადაგების სტრუქტურებს     2. სწორად განმარტავს ნიადაგის სტრუქტურის დადგენის წესს სინჯის აღებით და შესაბამისი ანალიზის წაკითხვით     3. სწორად განსაზღვრავს ნიადაგის სტრუქტურას ჭრილის მეთოდით     4. სინჯის აღებისა და ლაბორატორიული შემოწმების შედეგად ზუსტად განსაზღვრავს ნიადაგის შემადგენლობას |  |
|  | * 1. ითვალისწინებს გარემოს ურბანულ სურათს | * + 1. სწორად აყალიბებს განაშენიანების სიმჭიდროვის არსს და მნიშვნელობას     2. სწორად აყალიბებს გარემოზე ანთროპოგენური ფაქტორის გავლენის მნიშვნელობას     3. სწორად აფასებს განაშენიანების სიმჭიდროვეს ვიზუალურად     4. სწორად ითვალისწინებს ანთროპოგენურ ფაქტორის გავლენას კონკრეტული ტერიტორიის შეფასებისას |  |
| **4. მცენარეთა დაცვა** | * 1. სვამს დიაგნოზს | * + 1. სწორად აღწერს მცენარეთა დაავადებებსა და მავნებლებს     2. სწორად აფასებს მდგომარეობას ვიზუალური დათვალიერების შედეგად     3. საჭიროების შემთხვევაში აგზავნის მასალას ფიტოპათოლოგიურ ლაბორატორიაში სპეციალისტთან კონსულტაციის მისაღებად |  |
|  | * 1. დიაგნოზის საფუძველზე გეგმავს შესაბამის ღონისძიებებს | * + 1. სწორად ჩამოთვლის მავნებელ-დაავადებებთან ბრძოლის ღონისძიებებისათვის საჭირო რესურსებს     2. სწორად აღწერს მცენარეთა განვითარების ფაზებს     3. სწორად განსაზღვრავს ღონისძიებების ჩასატარებლად საჭირო რესურსებს     4. ზუსტად ითვალისწინებს მცენარეთა განვითარების ფაზებს |  |
|  | * 1. ატარებს დიაგნოზის შესაბამის ღონისძიებებს | * + 1. სწორად ჩამოთვლის ქიმიურ და ბიოლოგიურ ბრძოლის საშუალებებს და პრეპარატებს   4.3.2. სწორად აყალიბებს დაავადებების გამომწვევ მიზეზებს  4.3.3. სწორად ატარებს გეგმიურ და პროფილაქტიკურ წამლობას  4.3.4. სწორად ატარებს აგროტექნიკურ სამუშაოებს |  |
|  | * 1. იყენებს მცენარეთა დაცვის შესაბამის ტექნიკას | 4.4.1. სწორად იყენებს მავნებელ-დაავადებებთან ბრძოლის ღონისძიებების დროს გამოსაყენებელ ინვენტარს  4.4.2. სწორად იყენებს იარაღებს მავნებელ-დაავადებებთან ბრძოლის ღონისძიებების დროს  4.4.3. დავალების შესაბამისად იყენებს მავნებელ-დაავადებებთან ბრძოლის ღონისძიებების დროს გამოსაყენებელ პრეპარატებს |  |
|  | * 1. იცავს უსაფრთხოების ნორმებს მცენარეთა დაცვისას | * + 1. სწორად ჩამოთვლის კანონმდებლობით დაშვებულ პრეპარატებს     2. დანიშნულების შესაბამისად იყენებს კანონმდებლობით განსაზღვრულ პრეპარატებს     3. პირადი და გარემოს უსაფრთოხების დაცვის ნორმების შესაბამისად ატარებს პროცედურებს |  |
| 1. **ბაღის მხატვრული ელემენტების მოწყობა** | * 1. აწყობს გაზონს | * + 1. სწორად აღწერს გაზონის ტიპებსა და მათ ფუნქციებს     2. სწორად აღწერს საგაზონე მცენარეების დათესვის თავისებურებებს     3. დავალების შესაბამისად ამზადებს ნიადაგს შერჩეული ტიპიდან გამომდინარე     4. დავალების შესაბამისად თესავს საგაზონე თესლს გაზონის ფუნქციიდან გამომდინარე     5. სწორად აგებს გაზონს გაზონის მომავალი ფუნქციიდან გამომდინარე |  |
|  | * 1. აწყობს ყვავილნარებს | * + 1. სწორად ჩამოთლის ერთწლოვან და მრავალწლოვან ყვავილოვან მცენარეებს     2. სწორად განმარტავს პროექტის შემადგენელ ნაწილებს და სიმბოლოებს     3. ამზადებს ნიადაგს მცენარეთა სპეციფიკიდან გამომდინარე     4. პროექტის მიხედვით რგავს მცენარეებს     5. დავალების შესაბამისად იყენებს იარაღებსა და ტექნიკას ყვავილნარის მოსაწყობად     6. სწორად ატარებს მოწყობის შემდგომ აგროტექნიკურ სამუშაოებს |  |
|  | * 1. აწყობს ალპინარიუმსა და როკარიუმს | * + 1. სწორად განმარტავს ალპინარიუმის და როკარიუმის რაობას     2. სწორად ჩამოთვლის ალპინარიუმის და როკარიუმის მცენარეებისათვის რელიეფის შექმნის თავისებურებებს     3. დავალების შესაბამისად ამზადებს ალპინარიუმისა და როკარიუმის ადგილს     4. სწორად ქმნის რელიეფს სათანადო მასალების, იარაღებისა და ტექნიკის გამოყენებით     5. პროექტის მიხედვით რგავს მცენარეებს ალპინარიუმსა და როკარიუმში |  |
|  | * 1. აწყობს ცოცხალ ღობეებს | * + 1. სწორად აყალიბებს ცოცხალი ღობეების და მასში დარგული მცენარეების რაობას და თავისებურებებს     2. დავალების შესაბამისად ამზადებს ნიადაგსა და ადგილს დასარგავად     3. ზუსტად რგავს მცენარეებს პროექტის მიხედვით ცოცხალი ღობისთვის     4. სწორად ატარებს ფორმირების სამუშაოებს     5. დავალების შესაბამისად იყენებს იარაღებსა და ტექნიკას     6. სწორად ატარებს აგროტექნიკურ სამუშაოებს |  |
|  | * 1. ახორციელებს ვერტიკალურ გამწვანებას | * + 1. სწორად განმარტავს ვერტიკალური გამწვანების მნიშვნელობას და ვერტ- გამწვანებაში გამოყენებული მცენარეების თავისებურებებს     2. დავალების შესაბამისად ამზადებს ნიადაგსა და სარგავ ჭურჭელს     3. რგავს მცენარეებს მათი მოთხოვნების გათვალისწინებით     4. რგავს მცენარეებს პროექტის მიხედვით ვერტიკალური გამწვანებისთვის |  |
| **6. ბაღის საინჟინრო ელემენტების მშენებლობა** | * 1. კვალავს ბაღის ელემენტებს პროექტის მიხედვით | * + 1. სწორად აყალიბებს ნახაზის წაკითხვის წესებს     2. დავალების შესაბამისად ატარებს აზომვებს ინსტრუმენტების გამოყენებით     3. სწორად კითხულობს ნახაზს     4. ზუსტად განსაზღვრავს მასშტაბს და მისი გათვალისწინებით კვალავს ტერიტორიას |  |
|  | * 1. ამონტაჟებს მარტივ სარწყავ სისტემებს | * + 1. სწორად განმარტავს სარწყავი სისტემების მნიშვნელობას და მოწყობის პრინციპებს     2. ინსტრუქციის შესაბამისად იყენებს სარწყავი სისტემის მოწყობილობებს     3. დავალების შესაბამისად აწყობს (ამონტაჟებს) სარწყავ სისტემას სარწყავი ტერიტორიისა და მცენარეთა მოთხოვნილებებიდან გამომდინარე |  |
|  | * 1. აკეთებს მარტივ ბილიკებს, საყრდენ კედლებს, ღობეებს, ტერასებს | * + 1. პროექტის მიხედვით ამზადებს გრუნტს ბილიკისათვის     2. წესების დაცვით იყენებს შერჩეულ მასალებს     3. დავალების შესაბამისად იყენებს სამუშაოსთვის საჭირო იარაღებსა და ტექნიკას     4. სწორად აკეთებს საყრდენ კედელს ბუნებრივი მასალების (ქვა, წნული) გამოყენებით     5. სწორად აწყობს ტერასებს     6. სწორად ითვალისწინებს შერჩეული წყობისთვის საჭირო ტექნოლოგიას (მშრალი, სველი წყობა) |  |
|  | * 1. აწყობს მცირე არქიტექტურულ ფორმებს და წყლის სარკეებს | * + 1. სწორად აყალიბებს მცირე კონსტრუქციების აწყობის წესებსა და ინსტრუქციებს     2. სწორად არჩევს მცირე არქიტექტურული ფორმებისთვის განსაზღვრულ მასალებს     3. სწორად ამზადებს ქვაბულს, ორმოს წყლის სარკეებისთვის     4. თანმიმდევრობის დაცვით აწყობს მცირე არქიტექტურულ ფორმებს და წყლის სარკეებს |  |
| **7. სამუშაოს ორგანიზება** | * 1. გეგმავს შესასრულებელ სამუშაოს | * + 1. სწორად ჩამოთვლის საბაღე მშენებლობისას შესასრულებელი სამუშაოების ეტაპებს     2. სწორად აღწერს საბაღე მშენებლობისას კონკრეტული სამუშაოსთვის საჭირო რესურსებს (ადამიანურს და მატერიალურს)     3. სწორად ასრულებს რისკ-ფაქტორების გათვალისწინების ამსახველ ჩანაწერებს     4. სწორად ქმნის მუშაობისათვის კომფორტულ (მოწესრიგებულ) გარემოს |  |
|  | * 1. სამუშაოს შესასრულებლად იყენებს შესაბამის პერსონალს | * + 1. დავალების შესაბამისად ითვალისწინებს კონკრეტულ საბაღე სამუშაოს სპეციფიკას     2. დავალების შესაბამისად განსაზღვრავს საჭირო ადამიანურ რესურსს     3. მიზნის შესაბამისად სამუშაოში რთავს შესაბამისი კვალიფიკაციის პერსონალს |  |
|  | * 1. აკონტროლებს სამუშაოს ხარისხს | * + 1. სწორად განმარტავს საბაღე მშენებლობის არსებულ სტანდარტებს     2. სწორად განმარტავს ხარჯთაღრიცხვის წარმოების წესებს     3. დავალების შესაბამისად ამოწმებს სამუშაო პროცესს დაგეგმილიდან გამომდინარე     4. არსებული სტანდარტის გათვალისწინებით ასრულებს სამუშაოების ხარისხის ამსახველ ჩანაწერებს |  |
|  | * 1. აღმოფხვრის წუნსა და დეფექტებს | * + 1. სწორად აღწერს მიმდინარე სამუშაოებზე მონიტორინგის ჩატარების წესებს     2. სწორად აყალიბებს წუნისა და დეფექტის აღმოფხვრის შესაბამის ღონისძიებებს     3. მონიტორინგის შედეგად ზუსტად აღმოაჩენს წუნსა და დეფექტებს     4. სწორად ატარებს საჭირო ქმედებებს წუნის აღმოსაფხვრელად     5. წუნისა და დეფექტის აღმოფხვრისათვის სწორად იყენებს საჭირო ადამიანურ და მატერიალურ რესურსს     6. სწორად აღრიცხავს წარმოქმნილ მატერიალურ ზიანს |  |
|  | * 1. უზრუნველყოფს მცენარეთა ტრანსპორტირებას | * + 1. სწორად აღწერს მცენარეთა ტრანსპორტირებისათვის მომზადების წესებს მცენარეთა თავისებურებების გათვალისწინებით     2. დაზიანების გარეშე ხარისხიანად ფუთავს მცენარეებს     3. დავალების შესაბამისად ასრულებს მცენარეების დაზიანების გარეშე დატვირთვა-ტრანსპორტირებას     4. სწორად ასრულებს მცენარეთა ტრანსპორტირებას შიდა კლიმატ-კონტროლით მცენარეების საჭიროების შესაბამისად |  |
| **8. უსაფრთხოების ნორმების დაცვა** | * 1. უზრუნველყოფს საბაღე ტექნიკისა და ინსტრუმენტების გამართულობასა და უსაფრთხოებას | * + 1. დანიშნულების მიხედვით     2. იყენებს საბაღე იარაღსა და ტექნიკას     3. გამოყენების შემდგომ სათანადოდ უვლის საბაღე იარაღსა და ტექნიკას |  |
|  | * 1. უზრუნველყოფს მცენარეთა დაცვის საშუალებებისა და სასუქის უსაფრთხოდ გამოყენებას | * + 1. სწორად აღწერს მცენარეთა დაცვის საშუალებებისა და სასუქის უსაფრთხოდ გამოყენების წესებს     2. ინსტრუქციის დაცვით იყენებს სპეცფორმას     3. მუშაობს მავნე ზემოქმედებისაგან თავდაცვის წესებით |  |
|  | * 1. იცავს მცენარეთა დაცვის საშუალებების, სამუშაო იარაღისა და აალებადი ნივთიერებების შენახვის ნორმებს | * + 1. სწორად აყალიბებს მცენარეთა დაცვის საშუალებების, სამუშაო იარაღისა და აალებადი ნივთიერებების შენახვის ნორმებს     2. დავალების შესაბამისად უზრუნველყოფს მცენარეთა დაცვის საშუალებების შესანახ ადგილს (მშრალი, მზისგან დაცული, გრილი)     3. სწორად არჩევს აალებადი ნივთიერებებისთვის შესანახ ადგილს     4. სწორად იცავს ჰერმეტულად შენახვის პირობებს |  |
|  | * 1. იცავს უსაფრთხოების ნორმებს ტოქსიკურ მცენარეებთან ურთიერთობისას | * + 1. მუშაობისას ზუსტად ითვალისწინებს ტოქსიკურ მცენარეებთან ურთიერთობის წესებს     2. წესების დაცვით ამუშავებს იარაღებს ტოქსიკურ მცენარეებთან კონტაქტის შემდეგ     3. დავალების შესაბამისად ითვალისწინებს დაზიანების აღმოსაფხვრელ შემდგომ ქმედებებს     4. დავალების შესაბამისად ატარებს პრევენციულ ზომებს     5. ასორტიმენტში ტოქსიკური მცენარეების შეტანის დროს ზუსტად ითვალისწინებს ამ ტერიტორიის ფუნქციას (სკოლა, ბაღი) |  |
|  | * 1. იცავს სანიტარულ ნორმებს | * + 1. სწორად აღწერს პირადი ჰიგიენისა და სანიტარულ ნორმებს     2. სწორად იცავს პირად ჰიგიენასა და სანიტარული ნორმებს     3. წესების დაცვით აწესრიგებს სამუშაო ადგილს, იარაღებს, ინვენტარს     4. სწორად იცავს სამუშაო ადგილის სისუფთავეს |  |
| **9. პროფესიული განვითარებისათვის ზრუნვა** | 9.1. აფასებს საკუთარ კომპეტენციებს, ცოდნასა და უნარებს | * + 1. სწორად აღწერს საკუთარ შესაძლებლობებს და ძლიერ მხარეებს კონკრეტულ სამუშაო მოთხოვნებთან მიმართებაში     2. ინსტრუქციის შესაბამისად ავსებს დასაქმებასთან დაკავშირებულ დოკუმენტაციას     3. აღწერს პროფესიული თვითგანვითარებისა და პროფესიული ზრდის მნიშვნელობას |  |
|  | * 1. გეგმავს პროფესიულ განვითარებას | * + 1. სწორად აღწერს პროფესიულ უფლება-მოვალეობებსა და პასუხისმგებლობის სფეროებს     2. რეალისტურად აღწერს საშუალო და გრძელვადიან მიზნებს კარიერული ზრდის თვალსაზრისით |  |
|  | * 1. ეცნობა პროფესიულ სიახლეებს | * + 1. ეცნობა პროფესიულ დარგში არსებულ პერიოდულ გამოცემებს, ლიტერატურას, ელექტრონულ მისამართებს     2. სწორად აღწერს დარგში არსებულ ტექნოლოგიურ სიახლეებს     3. სწორად განსაზღვრავს თითოეული სიახლის ძლიერ და სუსტ მხარეს |  |
|  | * 1. ერთვება პროფესიული განვითარების ღონისძიებებში | * + 1. მონაწილეობს პროფესიული ასოციაციების საქმიანობებში     2. იზიარებს კოლეგების პროფესიულ გამოცდილებას     3. მთელი სიცოცხლის მანძილზე სწავლის პრინციპების გათვალისწინებით     4. აღწერს საკუთარ პროფესიაში პროფესიული განვითარების მინიმუმ სამ შესაძლებლობას |  |

**ნაწილი 3. შესაფასებელი კომპეტენციების დადასტურება**

შესაფასებელი კომპეტენციების დადასტურების გზები:

ა) ფორმალური განათლების გზით მიღწეული სწავლის შედეგების აღიარება (ჩათვლა)

ბ) არაფორმალური განათლების გზით მიღწეული კომპეტენციების დადასტურება (ნამდვილობის დადასტურება) განათლების და მეცნიერების მინისტრის მიერ დადგენილი წესით

გ) მიღწეული კომპეტენციების დადასტურება ამ დოკუმენტით დადგენილი პრინციპებით ჩატარებული გამოცდის გზით

ფორმალურ განათლებაში სტანდარტით გათვალისწინებული შეფასების პროცესის წარმართვასთან დაკავშირებული მოთხოვნები ასახულია სავალდებულო პროფესიულ მოდულებში.

**ნაწილი 4. ფორმალურ განათლებაში მიღწეული სწავლის შედეგების აღიარების (ჩათვლის) პროცესი**

ფორმალური განათლების გზით მიღწეული სწავლის შედეგების აღიარების (ჩათვლის) პროცესი მოიცავს მიღწეული სწავლის შედეგების აღიარებას (ჩათვლას) საძიებელი კვალიფიკაციის მიზნებისათვის ქვემოთ მოცემული პრინციპების შესაბამისად,

ა) დასაშვებია ნებისმიერი კვალიფიკაციის ფარგლებში მიღწეული სწავლის შედეგების აღიარება (ჩათვლა) ნებისმიერი კვალიფიკაციის ფარგლებში, თუ სწავლის შედეგები თავსებადია საძიებელ კვალიფიკაციასთან და მათი მიღწევა დადასტურებულია, რაც გამოიხატება საგანმანათლებლო პროგრამის ფარგლებში მიღებული დადებითი შეფასებით და შესაბამისი კრედიტის მინიჭებით.

ბ) თავსებადობის დადგენისთვის შინაარსობრივი შესწავლის მიზნით ამღიარებელი დაწესებულება ეყრდნობა პროფესიულ სტანდარტს ან/და პროფესიული საგანმანათლებლო პროგრამის ჩარჩო დოკუმენტს, რომლის საფუძველზეც არის შემუშავებული გავლილი პროფესიული საგანმანათლებლო პროგრამა ან პროგრამის კომპონენტი, არსებობის შემთხვევაში - პროფესიულ საგანმანათლებლო პროგრამას ან/და სილაბუსებს, ან/და პროფესიული საგანმანათლებლო პროგრამების კატალოგს. ამღიარებელი დაწესებულება უფლებამოსილია აღიარების მიზნებისათვის შესაფასებელ პირს მოსთხოვოს გავლილი საგანმანათლებლო პროგრამის/სასწავლო კურსების პროგრამების (სილაბუსების) გამოთხოვა საგანმანათლებლო დაწესებულებებიდან და წარდგენა.

გ) სწავლის შედეგების თავსებადობის განსაზღვრის მიზნით აუცილებელი არაა მათი ფორმულირება იყოს იდენტური. თავსებადად ჩაითვლება სწავლის შედეგები, რომლებიც/რომელთა ერთობლიობაც შინაარსის თვალსაზრისით, ეროვნული საკვალიფიკაციო ჩარჩოს შესაბამისი საფეხურის აღმწერის გათვალისწინებით შესაძლოა მიჩნეულ იქნას ანალოგიურად.

**ნაწილი 5. მიღწეული კომპეტენციების დადასტურებისთვის გამოცდის ორგანიზების პროცესი და კომპონენტები**

მიღწეული კომპეტენციების დადასტურებისთვის გამოცდის ჩატარების პროცესი მოიცავს დასადასტურებელი კომპეტენციების შესაბამისად გამოკითხვისა და პრაქტიკული დავალების შესრულების ეტაპებს.

მიუხედავად იმისა, დასტურდება თუ არა კვალიფიკაციით გათვალისწინებული კომპეტენციები შეფასების სტანდარტის ნაწილი 3-ის „ა“ და „ბ“ პუნქტებით გათვალისწინებული შესაძლებლობებით, შეფასების პროცესი მოიცავს სავალდებულო კომპონენტს (გამოცდას), რომლის შეფასება შესაბამისი კვალიფიკაციის მინიჭების წინაპირობას წარმოადგენს.

ქვემოთ მოცემულია გამოკითხვისა და პრაქტიკულ დავალებაზე დაკვირვების პროცესის მოთხოვნები, ასევე შეფასების სავალდებულო კომპონენტები.

**ა). გამოკითხვა**

|  |
| --- |
| **გამოკითხვის ფორმა:**   * შესაფასებელი პირის გამოკითხვა ხორციელდება ტესტის ან/და ზეპირი შეკითხვების სახით; * ტესტი შესაძლოა მოიცავდეს როგორც ღია, ისე დახურული ტიპის შეკითხვებს; |
| **გამოკითხვის პროცესის მონიტორინგი:**  არსებითია გამოკითხვის პროცესზე შემფასებლის მიერ ზედამხედველობის განხორციელება.  **მოპოვებული მტკიცებულებები:**  მტკიცებულებები უზრუნველყოფილია შესაფასებლის მიერ მომზადებული წერილობითი ნაშრომით და/ან შემფასებლის მიერ შევსებული ჩანაწერების ფორმებით  **საგამოცდო თემატიკა:**   * დასადასტურებელი კომპეტენციების შესაბამისად საგამოცდო თემატიკა შეიძლება მოიცავდეს შემდეგ საკითხებს:   1. ბოტანიკისა და ეკოლოგიის საკითხები  2. ძირითადი აგროტექნიკური ღონისძიებები ბაღში და მათი შესრულების ვადები და თავისებურებები  3. დეკორატიულ მცენარეთა ასორტიმენტი და მათი დახასიათება  4. დეკორატიულ მცენარეთა მავნებელ-დაავადებები  5. ნიადაგის ტიპები   * სავალდებულო კომპონენტის(გამოცდის) საკითხების შერჩევა ზემოთ მოცემული საკითხებიდან წარმოადგენს შემფასებლის პრეროგატივას |

**ბ). პრაქტიკული დავალების შესრულებაზე დაკვირვება**

**საგამოცდო გარემო:**

შეფასება უნდა განხორციელდეს რეალურ ან რეალურთან მიახლოებულ სამუშაო გარემოში.

**საგამოცდო პროცესის მონიტორინგი:**

საგამოცდო პროცესის მონიტორინგს ახორციელებს შემფასებელი/შემფასებლები წინასწარი დადგენილი წესისა და პროცედურების დაცვით.

**მოპოვებული მტკიცებულებები:**

მტკიცებულებები უზრუნველყოფილია შემფასებლის მიერ შევსებული ჩანაწერების ფორმებით

**საგამოცდო პრაქტიკული დავალებების ჩამონათვალი:**

1. **დასადასტურებელი კომპეტენციების** შესაბამისად პრაქტიკული დავალებების შეიძლება მოიცავდეს შემდეგს:

ა) აგროტექნიკური ღონისძიებების განხორციელება (დარგვა, მორწყვა, გასხვლა...)

ბ) დეკორატიულ მცენარეთა გამრავლება გენერაციული, ვეგეტატიური და ქსენოვეგეტატიური მეთოდებით

გ) ნიადაგისა და სუბსტრატის მომზადება სხვადასხვა დანიშნულებით (მიზნისთვის)

დ) მავნე ორგანიზმების წინააღმდეგ ბრძოლის ღონისძების განხორცილება

ე) ბაღის მხატვრული და საინჟინრო ელემენტის მოწყობა პროექტის მიხედვით

1. შესაფასებელი პირის მიერ შესრულებული სამუშაოს ხარისხის კონტროლის, სამუშაოს შესრულების თანამიმდევრობის და სამუშაოების წარმოებისას შრომის უსაფრთხოების დაცვის შეფასება წარმოადგენს ზემოთჩამოთვლილ დავალებებზე დაკვირვების თანამდევ პროცესს და მასზე დამატებითი დროის გამოყოფა არაა რეკომენდებული.
2. შემფასებლის მიერ დამატებითი კითხვების დასმის შემთხვევაში შესაფასებელი პირი პასუხობს მათ და საჭიროების შემთხვევაში მოჰყავს საკუთარი ქმედების/ გადაწყვეტილების შესაბამისი არგუმენტები
3. სავალდებულო კომპონენტის (გამოცდის) საკითხების შერჩევა ზემოთ მოცემული საკითხებიდან წარმოადგენს შემფასებლის პრეროგატივას

**ნაწილი 6. მითითებები და რეკომენდაციები ამღიარებელ დაწესებულებაში არსებული შემფასებლისათვის/შემფასებლებისთვის**

**შეფასების დაწყებამდე გაეცანით:**

* პროფესიულ სტანდარტს
* შეფასების ინსტრუმენტებს
* დაინტერესებული/შესაფასებელი პირის კომპეტენციების აღიარებასთან დაკავშირებულ შესაძლებლობებს
* შემფასებლის ჩანაწერების ფორმებს
* შეფასების პირობებს
* შეფასების წესებს
* შეფასების კრიტერიუმებს

**შეფასების პროცესში:**

* პირადად დააკვირდით დავალებების შესრულების/შეფასების პროცესს
* თითოეული შესაფასებელისათვის აწარმოეთ შეფასების ჩანაწერების ფორმები
* თუ აუცილებელია შესაფასებელს დაუსვით დამატებითი შეკითხვები დავალებასთან დაკავშირებით
* შეაფასეთ თითოეული კრიტერიუმი

**შეფასების დასრულებისას:**

* შესაფასებელს მიეცით განმარტება შეფასებასთან დაკავშირებით
* შეაჯამეთ შეფასების შედეგები
* დაადასტურეთ შეფასების შედეგები ხელმოწერით
* შეფასების ჩანაწერები გადაეცით სათანადოდ უფლებამოსილ პირს

**ნაწილი 7. შემფასებლის ჩანაწერების ფორმები**

**შესაფასებელი პირის სახელი, გვარი:**

**შეფასების თარიღი:**

**შეფასების ადგილი:**

**შემფასებლის სახელი, გვარი:**

|  |  |  |  |  |
| --- | --- | --- | --- | --- |
| **დადასტურებული კომპეტენცია** | | **მტკიცებულებები** | | |
| **ფორმალური**  **განათლების**  **აღიარება**  **(დანართი N)** | **არაფორმალური**  **განათლების**  **აღიარება**  **(დანართი N)** | **გამოცდა**  **(დანართი N)** |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |

**შედეგი: დადასტურდა ------/ არ დადასტურდა ----------**

**შემფასებლის კომენტარი:**

**დადასტურება:**